
Grozījums Ministru kabineta 2017. gada 12. septembra noteikumos Nr. 545 "Noteikumi par institūciju sadarbību bērnu tiesību aizsardzībā"
Izdoti saskaņā ar Bērnu tiesību aizsardzības likuma
6. panta trešo daļu
· Izdarīt Ministru kabineta 2017. gada 12. septembra noteikumos Nr. 545 "Noteikumi par institūciju sadarbību bērnu tiesību aizsardzībā" (Latvijas Vēstnesis, 2017, 183. nr.) šādu grozījumu:
· 1. Izteikt 9. punktu šādā redakcijā:
· "9. Ja sadarbības grupas pārstāvim ir informācija par šo noteikumu 8.1. apakšpunktā minētajiem gadījumiem saistībā ar iespējamiem bērna tiesību pārkāpumiem, pārstāvis ierosina jautājumu par attiecīgā gadījuma izskatīšanu sadarbības grupas sanāksmē. Ja ir nepieciešama ātra rīcība un vairāku institūciju sadarbība, sadarbības grupas pārstāvis par individuālo gadījumu saistībā ar iespējamiem bērna tiesību pārkāpumiem nekavējoties informē sadarbības grupas vadītāju, kurš nākamajā darbdienā pēc informācijas saņemšanas sasauc sadarbības grupu un tās pārstāvji vienojas par  individuālā gadījuma vadītāju. "

